# Εθνολόγος

### Από τη Βικιπαίδεια, την ελεύθερη εγκυκλοπαίδεια

Ο Εθνολόγος: Γλώσσες του κόσμου είναι μια δικτυακή και έντυπη έκδοση του SIL International (πρότερα γνωστό ως Summer Institute of Linguistics), μια χριστιανική γλωσσολογική οργάνωση που μελετά λιγότερο γνωστές γλώσσες κυρίως για να εκδίδει βιβλικά κείμενα σε γηγενείς γλώσσες.

O Εθνολόγος περιέχει στατιστικές για 6.912 γλώσσες στη 15η έκδοση, του 2005 (6.809 στη 14η έκδοση, του 2000) και παρέχει στοιχεία για αριθμούς ομιλητών, γεωγραφικές θέσεις, διαλέκτους, γλωσσολογικές διασυνδέσεις, διαθεσιμότητα της Βίβλου κ.λπ. Επί του παρόντος θεωρείται η πληρέστερη απογραφή γλωσσών, μαζί με το Linguasphere Observatory (Παρατηρητήριο Γλωσσών). Η εκτίμησή του για το τι είναι γλώσσα βασίζεται σε κοινωνιογλωσσικές εκτιμήσεις: βλ διάλεκτος.

Ο Εθνολόγος παρέχει ένα τριγράμματο (λατινικό) κωδικό που αποκαλείται κωδικός SIL, για κάθε γλώσσα που περιγράφει. Ο αριθμός των κωδικών SIL υπερβαίνει εκείνον του ISO 639-1 και της RFC 3066. Στην 15η έκδοση οι κωδικοί SIL είναι συγχρονισμένοι ISO 639-3 με τη διαφορά ότι οι κωδικοί ISO 639-3 είναι πεζοί, ενώ οι κωδικοί SIL είναι κεφαλαιογράμματοι. Υπάρχουν λιγοστές εξαιρέσεις στις οποίες οι κωδικοί ISO 639-3 και SIL διαφέρουν.

Η ουδετερότητα του Εθνολόγου ως επιστημονικού ιδρύματος ενίοτε αμφισβητείται, όπως για παράδειγμα στην περίπτωση των σημιτικών γλωσσών. Σε άλλες περιπτώσεις γίνεται αποδεκτή η προσπάθεια απόδοσης ονομάτων ή η αποδοχή -ως επίσημων- ονομάτων γλωσσών που χρησιμοποιούν οι ίδιοι οι ομιλητές τους, βάσει ιστορικών θεωρήσεων, άσχετα αν είναι επίσημες ή μη, πολιτικά ορθή η επιλογή τους ή μη. Η επιλογή "εναλλακτικών ονομάτων" είναι εκτεταμμένη, αλλά συχνά ανεπαρκής, με αποτέλεσμα να υπάρχουν συχνά λάθη.

## [Επεξεργασία] Γλωσσολογία

Ο Εθνολόγος έχει κατηγορηθεί ότι κινείται ενάντια στις γενικές παραδοχές της γλωσσολογικής κοινότητας (και ενίοτε αντίθετα στην κοινή γνώμη της πλειοψηφίας των ίδιων των ομιλητών) σε ό,τι αφορά στον ορισμό της γλώσσας και της διαλέκτου. Το χαρακτηριστικότερο παράδειγμα είναι η ταξινόμηση των Φλαμανδικών και αρκετών διαλέκτων της Σουηδικής ως διακριτών γλωσσών με συγκεκριμένους κωδικούς. Επίσης, αποδίδει status διακριτής γλώσσας στα Γίνγκλις -έναν τύπο αγγλικής που ομιλείται από αμερικανοεβραίους- με επιρροές από τα Γίντις (Γιεζιδική;) και τις εβραϊκές γλώσσες. Ορισμένες από αυτές τις ταξινομήσεις δεν ικανοποιούν καν τα κριτήρια που ο ίδιος ο Εθνολόγος έχει θέσει ως ταξινομητικές αρχές. [1]

## [Επεξεργασία] Στατιστικές

Οι εκτιμήσεις του Εθνολόγου για τον αριθμό ομιλητών ανά τον κόσμο διαφέρουν από τις εκτιμήσεις άλλων πηγών. Για παράδειγμα, στον Εθνολόγο, οι ομιλητές της Περσικής και Αζερμπαϊτζανικής στο Ιράν εκτιμούνται σε ποσοστό 36% και 37%, αντίστοιχα. Στο The World Factbook, αυτά τα ποσοστά εκτιμούνται στο 51% και 24% αντίστοιχα.

## [Επεξεργασία] Βλ. επίσης

- Γλώσσα
- Κατάλογος γλωσσών

## [Επεξεργασία] Δικτυακοί τόποι

- Δικτυακή έκδοση Ο Εθνολόγος
  - Εισαγωγή στην έντυπη έκδοση
  - Τριγράμματοι κωδικοί ταυτοποίησης γλωσσών
  - Τριγράμματοι κωδικοί ταυτοποίησης γλωσσών: Αναθεώρηση κωδικών από τη 14η στη 15η έκδοση
  - Εθνολόγος - Ιστορία
- Επισκόπηση της 15ης έκθεσης, από τον Ole Stig Andersen (Danmarks Radio)
- Πώς οι γλωσσολόγοι και οι ιεραπόστολοι μοιράζονται μια Βίβλο 6.912 Languages (New York Times)

  το παρόν λήμμα αντλεί τις πληροφορίες του από το αντίστοιχο της αγγλικής wikipedia

Ανακτήθηκε από "http://el.wikipedia.org../../../%CE%B5/%CE%B8/%CE%BD/%CE%95%CE%B8%CE%BD%CE%BF%CE%BB%CF%8C%CE%B3%CE%BF%CF%82.html"

Κατηγορία: Γλωσσολογία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Afrikaans
- Català
- Dansk
- English
- Esperanto
- Español
- Suomi
- Français
- Italiano
- 日本語
- Nederlands
- ‪Norsk (bokmål)‬
- Português
- Svenska
- 中文